Zelenski e gata să își dea viața pentru țara lui.
Preşedintele ucrainean, Volodimir Zelenski, a explicat într-un interviu difuzat duminică, în cadrul emisiunii "60 Minutes" a postului CBS, de ce a ales să nu fugă din Ucraina atunci când forţele ruseşti au lansat invazia ţării pe 24 februarie. El a spus că le-a explicat soţiei şi copiilor săi că trebuie să rămână pentru că este preşedintele Ucrainei şi că ei i-au susţinut decizia, potrivit Axios. Președintele ucrainean a declarat că ar fi dispus să se întâlnească cu Vladimir Putin pentru negocieri care să pună capăt războiului, dar a declarat că oficialii ucraineni "nu sunt pregătiţi să renunţe la ţara noastră" atunci când a fost întrebat dacă ar renunţa la vreo parte a Ucrainei pentru pace.
Preşedintele ucrainean, Volodimir Zelenski, a explicat într-un interviu difuzat duminică, în cadrul emisiunii "60 Minutes" a postului CBS, de ce a ales să nu fugă din Ucraina atunci când forţele ruseşti au lansat invazia ţării pe 24 februarie."Când toată lumea îţi spune că trebuie să pleci, trebuie să te gândeşti. Înainte de a face ceva, analizez situaţia. Întotdeauna am făcut-o cu calm, fără haos", a declarat Zelenski pentru Scott Pelley de la CBS în interviul acordat prin intermediul unui interpret."S-ar putea să nu fiu cel mai puternic războinic. Dar nu sunt dispus să trădez pe nimeni", a mai adăugat acesta.El a spus că le-a explicat soţiei şi copiilor săi că trebuie să rămână pentru că este preşedintele Ucrainei şi că ei i-au susţinut decizia, potrivit Axios. În cadrul emisiunii, Zelenski a afirmat că "nu vreau să mă dau drept un erou. Îmi iubesc familia. Vreau să mai trăiesc mulţi ani, dar alegând între a fugi sau a fi alături de poporul meu, bineînţeles că sunt gata să-mi dau viaţa pentru ţara mea". Președinrele ucrainean a declarat că ar fi dispus să se întâlnească cu Vladimir Putin pentru negocieri care să pună capăt războiului, dar a declarat că oficialii ucraineni "nu sunt pregătiţi să renunţe la ţara noastră" atunci când a fost întrebat dacă ar renunţa la vreo parte a Ucrainei pentru pace. "Nu am crezut niciodată că acest drept este atât de costisitor", a adăugat el. "Acestea sunt valori umane. Pentru ca Rusia să nu aleagă ce ar trebui să facem şi cum îmi exercit drepturile. Acest drept mi-a fost dat de Dumnezeu şi de părinţii mei".